钦定古今图书集成/理学汇编/学行典/第004卷 > 朱子全书 > 《答陈超宗》
## 钦定古今图书集成/理学汇编/学行典/第004卷 > 朱子全书 > 《答陈超宗》

为学虽有阶渐，然合下立志，亦须略见义理。大概规
模于自己方寸闲，若有个惕然愧惧、奋然勇决之志，
然后可以加之讨论玩索之功，存养省察之力，而期
于有得。夫子所谓“志学”，所谓“发愤”，政为此也。若但悠
悠汎汎，无个发端下手处，而便谓可以如此平做将
去，则恐所谓“庄敬持养，必有事焉”者，亦且若存若亡，
徒劳把捉，而无精明的确、亲切至到之效也。